ประกาศกรมโยธาธิการและผังเมืองประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่ตำบลเขาเพิ่มตำบลศรีกะอาง ตำบลบ้านพริกตำบลป่าขะ ตำบลบ้านนาตำบลบ้านพร้าว ตำบลพิกุลออกอำเภอบ้านนา จังหวัดนครนายกตำบลชำผักแพว ตำบลท่ามะปรางตำบลชะอม ตำบลห้วยแห้งอำเภอแก่งคอย ตำบลมิตรภาพอำเภอมวกเหล็ก ตำบลเจริญธรรมตำบลคลองเรือ ตำบลบ้านลำตำบลหนองสรวง ตำบลวิหารแดงอำเภอวิหารแดงจังหวัดสระบุรี ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๗๒ จังหวัด พ.ศ. ๒๕๔๖ซึ่งใช้บังคับในท้องที่จังหวัดนครนายกและจังหวัดสระบุรีด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยอำนาจตามความในมาตรา ๑๕ (๓) แห่งพระราชบัญญัติการผังเมืองพ.ศ. ๒๕๑๘ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๕๐ และมาตรา ๕๖ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและโดยความเห็นชอบของคณะกรรมการผังเมืองอธิบดีกรมโยธาธิการและผังเมืองในฐานะเจ้าพนักงานการผังจึงออกประกาศไว้ดังต่อไปนี้ข้อ ๑ในประกาศนี้พื้นที่อาคารรวม หมายความว่า พื้นที่ใช้สอยของอาคารเดียวกันหรือของอาคารหลายหลังรวมกันซึ่งผู้ประกอบการยื่นขออนุญาตความสูงของอาคาร หมายความว่า ระยะในแนวดิ่งจากระดับพื้นที่ต่ำที่สุดของที่ตั้งอาคารถึงผนังหรือยอดฝาด้านที่สูงที่สุดของอาคารการจัดสรรที่ดิน หมายความว่า การจัดสรรที่ดินตามกฎหมายว่าด้วยการจัดสรรที่ดินข้อ ๒ประกาศนี้ให้ใช้บังคับในท้องที่ตำบลเขาเพิ่ม ตำบลศรีกะอาง ตำบลบ้านพริกตำบลป่าขะ ตำบลบ้านนา ตำบลบ้านพร้าว ตำบลพิกุลออก อำเภอบ้านนา จังหวัดนครนายกตำบลชำผักแพว ตำบลท่ามะปราง ตำบลชะอม ตำบลห้วยแห้ง อำเภอแก่งคอย ตำบลมิตรภาพอำเภอมวกเหล็ก ตำบลเจริญธรรม ตำบลคลองเรือ ตำบลบ้านลำ ตำบลหนองสรวง ตำบลวิหารแดงอำเภอวิหารแดง จังหวัดสระบุรี ทั้งนี้ ไม่รวมถึงที่ดินในบริเวณโรงเรียนนายร้อยพระจุลจอมเกล้าและโรงเรียนรวมเหล่าข้อ ๓ที่ดินในบริเวณท้องที่ตามข้อ ๒ให้ใช้ประโยชน์ที่ดินเพื่อกิจการดังต่อไปนี้เท่านั้น(๑) การอยู่อาศัยแต่ไม่หมายความรวมถึงอาคารเพื่อการอยู่อาศัยที่มีพื้นที่อาคารรวมเกิน ๓๐๐ตารางเมตร มีความสูงของอาคารเกิน ๑๒ เมตร ตึกแถวหรือห้องแถวและการจัดสรรที่ดินเพื่อการอยู่อาศัย(๒) การพาณิชยกรรมแต่ไม่หมายความรวมถึงอาคารเพื่อการพาณิชยกรรมที่มีพื้นที่อาคารรวมเกิน ๓๐๐ตารางเมตร มีความสูงของอาคารเกิน ๑๒ เมตรอาคารพาณิชย์การจัดสรรที่ดินเพื่อประกอบการพาณิชย์ และสถานบริการตามกฎหมายว่าด้วยสถานบริการ(๓) อุตสาหกรรมบริการที่มีความจำเป็นในการบริการต่อชุมชนโดยตรงอุตสาหกรรมหัตถกรรม แต่ไม่หมายความรวมถึงอาคารเพื่ออุตสาหกรรมที่มีพื้นที่อาคารรวมเกิน ๒๐๐ตารางเมตร มีความสูงของอาคารเกิน ๑๒ เมตร และการจัดสรรที่ดินเพื่อประกอบอุตสาหกรรม(๔) การเกษตรกรรมแต่ไม่หมายความรวมถึงอาคารเพื่อการเกษตรกรรมที่มีพื้นที่อาคารรวมเกิน ๒๐๐ตารางเมตร มีความสูงของอาคารเกิน ๑๒ เมตร(๕) อาคารของหน่วยงานของรัฐอาคารเพื่อการสาธารณูปโภคและสาธารณูปการอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแต่ไม่หมายความรวมถึงอาคารที่มีพื้นที่อาคารรวมเกิน ๖๐๐ ตารางเมตรมีความสูงของอาคารเกิน ๑๒ เมตร การกำจัดมูลฝอยหรือสิ่งปฏิกูลและการบำบัดน้ำเสียรวม(๖) การใช้ประโยชน์ในราชการทหารในบริเวณแนวเขตตามพระราชกฤษฎีกากำหนดเขตหวงห้ามที่ดินในท้องที่ตำบลพรหมมณีอำเภอเมืองนครนายก และตำบลบ้านพร้าว ตำบลป่าขะ อำเภอบ้านนา จังหวัดนครนายก พ.ศ. ๒๔๘๔ข้อ ๔ให้ผู้มีอำนาจหน้าที่ในการควบคุมหรืออนุญาตการก่อสร้างอาคารหรือผู้มีอำนาจหน้าที่ในการควบคุมหรืออนุญาตการประกอบกิจการในเขตท้องที่ตามข้อ๒ ปฏิบัติการให้เป็นไปตามประกาศนี้ข้อ ๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๐มีนาคม พ.ศ. ๒๕๔๗สว่าง ศรีศกุนอธิบดีกรมโยธาธิการและผังเมืองมัตติกา/จัดทำ๗ กรกฎาคม ๒๕๔๗จีระ/สุนันทา/ตรวจ๒๓ กรกฎาคม ๒๕๔๗สุเมธ/ปรับปรุง๑๑ พฤศจิกายน ๒๕๕๘[๑] รก.๒๕๔๗/พ๓๐ง/๙/๑๕ มีนาคม ๒๕๔๗